එක්ලක්ෂ 4000කට අධික ශ්‍රී ලාංකිකයන් ඉතාලියේ වාසය කරන අතර, සියයට 60ක් පමණ වෛරසය පැතිරෙන ලොම්බාඩි කලාපයේ කේන්ද්‍රගතව සිටිනවා.ශ්‍රී ලංකා තානාපති කාර්යාල ඔවුන් සම්බන්ධයෙන් ඉතාලි සෞඛ්‍ය බලධාරීන් සමඟ සන්නිවේදන කටයුතු සිදුකරන අතර, ශ්‍රී ලාංකික විහාරස්ථාන ප්‍රජා නායකයන් ඇතුළු කණ්ඩායම් සමඟ අදහස් හුවමාරු කර ගන්නා බවයි විදේශ සබඳතා අමාත්‍යාංශය වැඩිදුරටත් සඳහන් කළේ.එමෙන්ම, උතුරුදිග ඉතාලියේ සංචාරය කරන ශ්‍රී ලාංකිකයින්ට අවධානයෙන් කටයුතු කරන ලෙසත්, එහි බලධාරීන් විසින් කොවිඞ් නයිටීන් වෛරසය පාලනය කිරීම සඳහා ගෙන ඇති නීති රෙගුලාසි සහ ආරක්ෂිත පියවරවලට අනුකූලව කටයුතු කරන ලෙසත්, විදේශ සබඳතා අමාත්‍යාංශය ඉල්ලීමක් ද කළා.